# Premis ESLAND

Els Premis ESLAND són una cerimònia anual de lliurament de premis a la creació de continguts d'Espanya, Amèrica Llatina i Andorra, organitzada pel YouTuber i el streamer espanyol David Cánovas Martínez "TheGrefg". Els guanyadors de cada premi són elegits per votació pública i entre els millors creadors de continguts de la comunitat hispanoparlant.
La primera edició va tenir lloc el 17 de gener del 2022 al Palau de la Música Catalana, Barcelona, i es va retransmetre en directe a través del canal de Twitch del streamer. Amb més d'un milió seixanta mil espectadors, esdevingué la tercera retransmissió més vista de la plataforma.
"ESLAND" és un acrònim que fa referència a "Espanya", "Llatinoamèrica" i "Andorra".

## Edicions

El 4 de desembre del 2021, The Grefg va anunciar l'arribada dels Premis Esland a través del seu compte de Twitter. Allà va detallar que tindrien lloc el 17 de gener de l'any següent, de 18:00 a 23:00 (CET). El guanyador de cada premi seria elegit per votació pública, a través del web, i els vots privats de “150 dels creadors de continguts més importants de la comunitat hispanoparlant”.
L'esdeveniment va ser presentat pel mateix TheGrefg, que el va qualificar com "el projecte més important de la seva vida". D'altra banda, alguns mitjans ho van considerar "el Goya de Twitch" o "del món streamer".
TheGrefg va afirmar que en una suposada segona edició, l'Esland se celebraria a Llatinoamèrica per "tenir cobertura mundial. Serà el 29 de gener de 2023 a l'Auditori Nacional de Ciutat de Mèxic.
| N | Data | Ubicació | Ciutat |
| 1 | 17 gener 2022 | Palau de la Música Catalana | Barcelona, Catalunya |
| 2 | 29 gener 2023 | Auditori Nacional | Ciutat de Mèxic, Mèxic |
| 3 | 17 febrer 2024 | per determinar | Andorra la Vella, Andorra |

## Polèmica

El 19 de gener del 2022 es va fer viral un clip del streamer Folagor, que mostrava el seu desacord amb els nominats a la categoria de "jugador de rol de l'any", qualificant-los de "puta merda". La polèmica es va estendre a Twitter amb un altre clip, en què deia que la streamer Biyin, nominada com a "streamer revelació", es va fer famosa "per ser la núvia d'AuronPlay", per la qual cosa no entenia la raó de la seva nominació. Després que altres streamers es pronunciessin sobre això, en una emissió, Folagor es va disculpar per les seves expressions, va explicar que el clip de Biyin estava "tret de context" i, encara mantenint la seva opinió, va subratllar que "haurien d'haver estat altres persones les nominades".

## Referències

* ↑ eSports, Movistar. «TheGrefg presenta ESLAND, los premios a la creación de contenido de España, Latinoamérica y Andorra» (en castellà). Movistar eSports, 04-12-2021.
* ↑ Zabaleta, Ayelén. «TheGrefg presentó los Premios Esland para reconocer a los creadores de contenidos hispanos» (en espanyol europeu). infobae, 04-12-2021.
* ↑ Piarulli, Ángelo. «Esland, los premios más importantes de 'streamers' hispanohablantes» (en castellà). Mirada 21, 02-02-2021.
* ↑ «Grefg organizará ESLAND, la entrega de premios para la comunidad hispanohablante de streamers» (en castellà). MARCA, 06-12-2021.
* ↑ «Primera edición de los premios ESLAND» (en castellà). Red Bull, 17-01-2022.
* ↑ Macedo, Gisela. «Todo sobre los Premios ESLAND 2023: nominados, votación, jurado y horario de la gala» (en castellà). El Periódico, 29-01-2023. [Consulta: 30 gener 2023].
* ↑ «La entrega de los premios ESLAND, el tercer 'stream' personal más visto de Twitch» (en castellà). La Vanguardia, 19-01-2021.
* ↑ «TheGrefg hizo otro de los directos más vistos de la historia de Twitch gracias a los Premios ESLAND» (en castellà). Infobae, 09-01-2022.
* ↑ eSports, Movistar. «TheGrefg presenta ESLAND, los premios a la creación de contenido de España, Latinoamérica y Andorra» (en castellà). Movistar eSports, 04-12-2021. [Consulta: 9 febrer 2022].
* ↑ «Grefg organizará ESLAND, la entrega de premios para la comunidad hispanohablante de streamers» (en castellà). MARCA, 06-12-2021. [Consulta: 9 febrer 2022].
* ↑ «Primera edición de los premios ESLAND» (en castellà). Red Bull, 17-01-2022. [Consulta: 9 febrer 2022].
* ↑ «Las claves de los Premios ESLAND: Ibai Llanos, premio a Mejor 'Streamer' en una novedosa gala presentada por The Grefg» (en castellà). 20 Minutos, 18-01-2022.
* ↑ Sánchez Casademont, Rafael. «Los Premios Esland, algo así como los Goya de Twitch, son todo un triunfo y han venido para quedarse» (en espanyol europeu). Esquire, 18-01-2022.
* ↑ «Premios ESLAND, los Goya del mundo streamer» (en castellà). Menzig, 18-01-2022.
* ↑ «Los ESLAND celebran su primera edición ante 5 millones de viewers» (en castellà). El Plural, 18-01-2022.
* ↑ Baylos, Ramón «Los Premios ESLAND 2 llegarán en enero de 2023 y TheGrefg revela en qué ciudad se celebrarán» (en castellà). , 26-10-2022 [Consulta: 2 gener 2022].
* ↑ Ayora, Víctor «Los Premios ESLAND anuncian la fecha de la gala y presentan a los nominados oficiales» (en castellà). , 19-12-2022 [Consulta: 2 gener 2022].
* ↑ «Las palabras de Folagor respecto a los Premios ESLAND terminan en polémica» (en castellà). Dexerto, 19-01-2022.
* ↑ «Polémica en los Premios ESLAND: del modelito de infarto de Laura Escanes al salseo entre streamers» (en castellà). Crush News, 20-01-2022.
* ↑ Romero, Leticia. «Biyín: ¿pesa más 'ser la novia de' que ser streamer?» (en castellà). RTVE, 20-01-2022.
* ↑ «Surge la polémica tras los ESLAND con Folagor y sus declaraciones» (en castellà). Movistar eSports, 19-01-2022.
* ↑ «ESLAND ya tiene su primera polémica: Spursito recibe críticas por su nominación a Mejor Roleplayer» (en castellà). MARCA, 06-12-2021.